### | | | | --- | --- | | | | | --- | | **Byråd** 31. maj 2016 Sagsnr. 710-2016-7213 Dok.nr. 710-2016-196960 Sagsbehandler DPMOK | | 93.                 Tildeling af tilskud fra nedrivningspuljen 2016 - Åbent

###

|  |  |
| --- | --- |
| Tidl. politisk behandling | BY, 25.11.15, pkt. 195 |
| Forventet sagsgang | ØK, BY |
| Lovgrundlag | Byfornyelsesloven |

###

**SAGENS INDHOLD**

Byrådet skal i denne sag tage stilling til, om der skal ydes
tilskud fra [adresse] nedrivningspulje til ni ansøgte projekter.
Samtidig orienteres om status på forvaltningens opsøgende arbejde for at indgå
frivillige aftaler om nedrivning.

Der er to årlige ansøgningsrunder om tilskud fra kommunens
nedrivningspulje. De indkomne ansøgninger fra den seneste ansøgningsrunde
vedrører følgende ni ejendomme:

1.    [adresse], Rasmus Paulsen, Hadsten

2.    Enemærket 4, Foldby, Hinnerup

3.    [adresse], Jakob Bruun, Hammel

4.    [adresse], Hinnerup

5.    [adresse], Gerning, Bjerringbro

6.    [adresse] 57, Foldby, Hinnerup

7.    [adresse], [adresse], Hammel

8.    [adresse], [adresse], Langå

9.    [adresse] Ulstrup

Teknik og Kultur har vurderet de ni ansøgninger ud fra de
opstillede retningslinjer og i overensstemmelse med den praksis, der har været
for håndtering af ansøgninger om nedrivningstilskud de seneste år.

Byrådet besluttede i forbindelse med Budget 2015-18, at
Teknik og Kultur skulle tage initiativ til en opsøgende indsats overfor en
række udvalgte, ubeboede og forfaldne boligejendomme med henblik på at
gennemføre frivillige nedrivningsaftaler.

Teknik og Kultur identificerede i samarbejde med en ekstern
konsulent 118 ejendomme, som er meget forfaldne, og
som har været ubeboet i mindst et år. Heraf blev der udvalgt 26 ejendomme, som
er indgået i første opsøgende runde. Fem af disse er efterfølgende sorteret
fra, fordi de kun har begrænset synlighed og derved ikke vil bidrage markant
til en forbedring af det visuelle miljø ved nedrivning.

Af de resterende 21 ejendomme er
der indgået frivillige aftaler om nedrivning med fem. Den ene har dog
efterfølgende trukket sit tilsagn tilbage. Tre af de fire frivillige aftaler er
under realisering. Den fjerde ejendom ([adresse], [adresse]) planlægges
nedrevet snarest muligt.

**VURDERING**

Teknik og Kultur har vurderet de ni indkomne ansøgninger om
tilskud til nedrivning i forhold til Favrskov Kommunes retningslinjer for
tildeling af tilskud fra nedrivningspuljen, som er vedlagt sagen og ud fra den
praksis, der hidtil har været for at give nedrivningsstøtte.

Vurderingen af de enkelte ansøgninger fremgår af bilaget
”Vurdering af indkomne ansøgninger”. Ansøgningerne fremgår af bilaget
”Ansøgninger fra ejer 2016”.

Teknik og Kultur vurderer, at
det kun er ansøgning nr. 3, der falder indenfor retningslinjerne for støtte. De
øvrige otte ansøgninger vedrører bl.a. nedrivning af driftsbygninger,
istandsættelse af klimaskærm og nedrivning af en bolig i en af kommunens større
byer (Ulstrup).

Med henvisning til de relativt
mange ansøgninger, som ikke kan imødekommes, har Teknik og Kultur overvejet
mulige ændringer i retningslinjerne og ansøgningsproceduren.

I forhold til tidligere
ansøgningsrunder og indgåelsen af de frivillige aftaler registreres det, at
nogle ikke er interesseret i at modtage nedrivningsstøtte, fordi kommunen kan
kræve hele eller dele af nedrivningsstøtten tilbagebetalt, såfremt grunden enten
bebygges eller sælges indenfor tre år.

Herudover registreres, at en del
ansøgninger om nedrivningsstøtte vedrører driftsbygninger, som ikke er omfattet
af retningslinjerne, selvom de i flere tilfælde henligger som ruiner. Det
bemærkes, at der ikke kan opnås støtte efter Statens Landsbyfornyelsespulje til
nedrivning af driftsbygninger, medmindre erhvervet er ophørt.

Teknik og Kultur vurderer, at en
af årsagerne til, at der modtages flere ansøgninger, som umiddelbart falder
udenfor kommunen retningslinjer, og som derfor ikke kan imødekommes, er, at
retningslinjerne indledes med en beskrivelse af de statslige
refusionsmuligheder i medfør af ”Lov om byfornyelse og udvikling af byer” og
ikke Favrskov Kommunes udmøntning af retningslinjerne. Ligeledes vurderer Teknik
og Kultur, at annonceringen af muligheden for nedrivningsstøtte også kan give
anledning til misforståelser.

På den baggrund vil Teknik og
Kultur inden næste ansøgningsrunde gennemskrive retningslinjerne og tilpasse
annonceringen, så det i højere grad og mere direkte formidler Favrskov Kommunes
praksis og udmøntning af retningslinjerne.

**ØKONOMI**

Ansøgning nr. 3 om støtte og de indgåede frivillige aftaler
kan alle ydes støtte med 60 % statslig refusion efter Statens
Søs Skov (nedrivningspuljen). Den samlede statslige ramme til
nedrivning efter ordningen udgør for Favrskov Kommunes vedkommende 2,324 mio.
kr. i 2016 inkl. uforbrugte landsbyfornyelsesmidler fra 2014 og 2015.

Den statslige ramme skal suppleres med kommunal
medfinansiering. I det kommunale budget for 2016 er der 1,334 mio. kr. til
rådighed inkl. overførte midler fra tidligere år. Heraf indgår de 0,3 mio. kr.
i budget 2016.

Der er i tidligere ansøgningsrunder disponeret tilskud til
nedrivning for ca. 0,6 mio. kr. Der er derfor et restbeløb på godt 0,7 mio. kr.
til finansiering af kommunens andel på 40 % af nedrivningsudgifterne til
realisering af ansøgningerne i 2016.

Den samlede omkostning til nedrivning af [adresse],
Jakob Bruun (ansøgning nr. 3) og [adresse], [adresse] (seneste frivillige
aftale) kan således maksimalt udgøre 1,750 mio. kr. inkl. statsstøtte.

Der er ikke indhentet tilbud på nedrivningsopgaven vedrørende
de beskrevne ejendomme, og det er derfor ikke muligt at estimere de samlede
støtteberettigede udgifter. Forvaltningen vurderer dog, at udgiftsrammen vil
kunne dække nedrivning af de nævnte ejendomme.

Det budgetmæssige rådighedsbeløb for 2016 søges samtidig
frigivet.

**INDDRAGELSE**

Der har været annonceret om ordningen via kommunens
hjemmeside med ansøgningsfrist 1. februar 2016.

**INDSTILLING**

Direktøren for Teknik og
Kultur indstiller til Byrådet:

1.    At der meddeles
støttetilsagn til ansøgning nr. 3.

2.    At orienteringen om status for forvaltningens
indgåelse af frivillige aftaler om nedrivning tages til efterretning.

3.    At støttebeløbene
anmeldes til statsrefusion efter byfornyelsesloven.

4.    At rådighedsbeløbet
på 0,3 mio. kr. til nedrivningspuljen i budget 2016 frigi-            ves.

**BESLUTNING**

***Økonomiudvalget, 24. maj 2016:***

Fraværende:Christopher Østergaard

Indstilles godkendt.

**Bilag**

|  |  |
| --- | --- |
| Vurdering af indkomne ansøgninger om støtte fra nedrivningspuljen 2016 | 710-2016-176336 |
| Retningslinjer for tildeling af tilskud fra [adresse] nedrivningspulje | 710-2015-195245 |
| Ansøgninger indgået til nedrivningspuljen 2016 | 710-2016-164786 |
| Status på opsøgende indsat på ejendomme fra screeningsrapporten | 710-2016-183192 |